
 18.12.2015
 BG
 Официален вестник на Европейския съюз
 L 332/46
 РЕГЛАМЕНТ ЗА ИЗПЪЛНЕНИЕ (ЕС) 2015/2379 НА КОМИСИЯТА
 от 16 декември 2015 година
 за дерогация от регламенти (ЕО) No 2305/2003, (ЕО) No 969/2006, (ЕО) No 1067/2008, Регламент за изпълнение (ЕС) 2015/2081, Регламент (ЕО) No 1964/2006, Регламент за изпълнение (ЕС) No 480/2012 и Регламент (ЕО) No 1918/2006 по отношение на датите за подаване на заявления и за издаване на лицензии за внос през 2016 г. в рамките на тарифните квоти за внос на зърнени храни, ориз и маслинено масло и за дерогация от Регламент (ЕО) No 951/2006 по отношение на датите за издаване на лицензии за износ през 2016 г. в сектора на извънквотните захар и изоглюкоза
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1095/96 на Съвета от 18 юни 1996 г. относно прилагането на споразуменията, посочени в Списък CXL, изготвен след приключването на преговорите по член ХХIV.6 от ГАТТ (1), и по-специално член 1 от него,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (2), и по-специално член 20, буква н), член 144, буква ж) и член 187, буква д) от него,
 като има предвид, че:
 (1)
 В регламенти (ЕО) No 2305/2003 (3), (ЕО) No 969/2006 (4), (ЕО) No 1067/2008 на Комисията (5) и Регламент за изпълнение (ЕС) 2015/2081 на Комисията (6) се предвиждат специални разпоредби за подаването на заявления и издаването на лицензии за внос на ечемик в рамките на квота 09.4126, на царевица в рамките на квота 09.4131 и на мека пшеница с качество, различно от високото качество, в рамките на квоти 09.4123, 09.4124, 09.4125 и 09.4133, както и на някои зърнени храни с произход от Украйна в рамките на квоти 09.4306, 09.4307 и 09.4308.
 (2)
 В Регламент (ЕО) No 1964/2006 на Комисията (7) и Регламент за изпълнение (ЕС) No 480/2012 на Комисията (8) се предвиждат специални разпоредби за подаването на заявления и издаването на лицензии за внос на ориз с произход от Бангладеш в рамките на квота 09.4517 и на натрошен ориз в рамките на квота 09.4079.
 (3)
 В Регламент (ЕО) No 1918/2006 на Комисията (9) се предвиждат специални разпоредби за подаването на заявления и издаването на лицензии за внос на маслиново масло с произход от Тунис в рамките на наличната квота.
 (4)
 Предвид официалните празници през 2016 г. за определени периоди следва да се направи дерогация от регламенти (ЕО) No 2305/2003, (ЕО) No 969/2006, (ЕО) No 1067/2008, Регламент за изпълнение (ЕС) 2015/2081, Регламент (ЕО) No 1964/2006, Регламент за изпълнение (ЕС) No 480/2012 и Регламент (ЕО) No 1918/2006 по отношение на датите за подаване на заявления за лицензии за внос и за издаване на такива лицензии, за да се гарантира спазването на въпросните квотни обеми.
 (5)
 В член 7г, параграф 1 от Регламент (ЕО) No 951/2006 на Комисията